**KARMĖLAVOS BALIO BURAČO GIMNAZIJA**

|  |
| --- |
| PATVIRTINTAKarmėlavos Balio Buračogimnazijos direktoriaus2019 m. spalio 11 d. įsakymu Nr. V-369-1.3 |

**GRĮŽUSIŲ Į LIETUVĄ ASMENŲ PRIĖMIMO Į KARMĖLAVOS BALIO BURAČO GIMNAZIJĄ TVARKOS APRAŠAS**

1. **BENDROSIOS NUOSTATOS**
2. „Grįžusių į Lietuvą vaikų priėmimo į gimnaziją tvarka“parengta vadovaujantis „Nuosekliojo mokymosi pagal bendrojo ugdymo programas tvarka“, patvirtinta 2005 m. balandžio 5 d. įsakymo Nr. ISAK-556 (Lietuvos respublikos švietimo ir mokslo ministro 2012 m. gegužės 8 d. įsakymo Nr. V-766 redakcija; Suvestinė redakcija nuo 2018-03-14), „Mokinių priėmimo į Kauno rajono savivaldybės bendrojo ugdymo mokyklas tvarkos aprašu“, patvirtintu Kauno rajono savivaldybės tarybos 2013 m. gruodžio 19 d. sprendimu Nr. TS-493 (2017 m. gruodžio 21 d. sprendimo Nr. TS-424 redakcija), 2019-2020 ir 2020-2021 mokslo metų pradinio ugdymo BUP, patvirtintais LR švietimo, mokslo ir sporto ministro 2019 m. balandžio 15 d. įsakymu Nr. V-413, 2019-2020 ir 2020-2021 mokslo metų pagrindinio ir vidurinio ugdymo programų BUP, patvirtintais LR švietimo, mokslo ir sporto ministro 2019 m. balandžio 15 d. įsakymu Nr. V-417, „Mokymo lėšų apskaičiavimo, paskirstymo ir panaudojimo tvarkos aprašu“, patvirtintu LR Vyriausybės 2018 m. liepos 11 d. nutarimu Nr. 679.
3. **PRIĖMIMO TVARKA**
4. Grįžę į Lietuvą asmenys, norintys mokytis gimnazijoje, teikia prašymą direktoriaus vardu (dėl mokinio iki 14 metų prašymą teikia vienas iš tėvų ar globėjų, nuo 14 metų mokinys prašymą rašo pats, tėvams ar globėjams raštiškai sutinkant);
5. Priėmimas mokyti įforminamas mokymosi sutartimi;
6. Į gimnaziją priimtas vaikas iš karto įregistruojamas Mokinių registre;
7. Sugrįžęs vaikas priimamas mokytis kartu su bendraamžiais;
8. Sugrįžusio asmens mokymosi pasiekimai ir /ar juos liudijantys dokumentai vertinami tik siekiant tikslingiau sudaryti individualų ugdymo planą arba įvertinti švietimo pagalbos poreikius.
9. Pirminių pokalbių, kuriuose dalyvauja vaikas ir jo šeima, pagalbos mokiniui specialistai, administracijos atstovai, metu išsiaiškinami turimi vaiko mokymosi, psichosocialiniai ir emociniai poreikiai. Atsižvelgiant į visus mokinio poreikius numatomos tikslinės pagalbos priemonės sėkmingai vaiko integracijai užtikrinti.
10. **BAIGIAMOSIOS NUOSTATOS**
11. „Grįžusių į Lietuvą asmenų priėmimo į Karmėlavos Balio Buračo gimnaziją tvarka“ skelbiama gimnazijos internetinėje svetainėje <https://www.buraco.kaunas.lm.lt/>.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**